**1.pielikums**

**APSTIPRINĀTS**

**ar Daugavpils novada pašvaldības izpilddirektores**

**V.Kezikas**

**2017.gada 16.janvāra rīkojumu Nr. 8 -r**

**Atklātā konkursa** **uz amatu**

**„** **Naujenes Mūzikas un mākslas skolas** **direktors”**

(kods pēc profesiju klasifikatora 1345 08)

**Nolikums**

**1. Vispārīgais noteikums**

Atklāta konkursa mērķis ir noskaidrot un apstiprināt Naujenes Mūzikas un mākslas skolas direktora amata pienākumu izpildei piemērotāko kandidātu, kurš nodrošinātu Naujenes Mūzikas un mākslas skolas (turpmāk – Skola) kvalitatīvu darbu un attīstību.

**2. Konkursa komisija**

2.1.Konkursa norisi un pretendentu atlasi nodrošina Daugavpils novada domes personāla jautājumu izskatīšanas komisija (turpmāk – Komisija) paplašinātā sastāvā, pieaicinot Kultūras pārvaldes vadītāju (kopā 5 cilvēki).

2.2.Komisija sagatavo un apstiprina individuālos pretendentu vērtēšanas kritērijus, izskata iesniegtos dokumentus, novērtē tos un nosaka pretendentu interviju norises dienu un laiku.

2.3.Komisija ir lemttiesīga, ja komisijas sēdē piedalās vismaz trīs komisijas locekļi.

2.4.Komisija veic darbu Daugavpils novada domes telpās Rīgas ielā 2, Daugavpilī.

2.5.Komisijas sēdes tiek protokolētas.

2.6.Sniegt skaidrojumus par Komisijas darbu pilnvarota ir Daugavpils novada domes Lietu pārvaldes Personāla daļas vadītāja Jolita Zubcova (tel. 65476834).

**3. Konkursa dalībnieki**

3.1. Konkursā var piedalīties pretendents, kuram ir augstākā pedagoģiskā izglītība (jāatbilst izglītības likuma 30.panta prasībām, Ministru kabineta 3.10.2000. noteikumu Nr.347 „Noteikumi par prasībām pedagogiem nepieciešamajai izglītībai un profesionālajai kvalifikācijai” prasībām un profesionālā pilnveide atbilstoši Ministru kabineta 28.08.2007. noteikumu Nr.570 „Vispārējās izglītības pedagogu un interešu izglītības pedagogu profesionālās pilnveides kārtība” prasībām), augstākā vai profesionālā izglītība mūzikas vai mākslas nozarē un, kurš iesniedzis pieteikumu kopā ar visiem nepieciešamajiem pretendentu atlases dokumentiem.

3.2. Pieteikumu ar norādi „**Konkursam uz Naujenes Mūzikas un mākslas skolas direktora amatu”** var iesniegt līdz 2017.gada 30.janvāra plkst. 12.00:

3.2.1. personīgi slēgtā aploksnē Daugavpils novada domes darba laikā Personāla daļā 28.kabinetā vai pieņemamajā 20.kabinetā.

3.2.2. atsūtīt pa pastu uz adresi Rīgas iela 2, Daugavpils, LV 5401;

3.3. **Pieteikums satur šādus dokumentus:**

3.3.1. motivācijas vēstuli;

3.3.2. pieteikuma anketu (nolikuma 1.pielikums);

3.3.3. izglītību un valsts valodas prasmes (ja nepieciešams) apliecinošu dokumentu kopijas (oriģināls jāņem līdzi uz interviju);

3.3.4. tālākizglītību apliecinošu dokumentu kopijas;

3.3.5. Naujenes Mūzikas un mākslas skolas attīstības redzējumu (līdz 3 A4 lapām datorrakstā);

3.3.6. izziņu no Sodu reģistra par nesodāmību.

**4. Pieteikumu izskatīšana, vērtēšana, lēmuma pieņemšana**

4.1. Konkursa komisija vērtē pieteikumus, kuri iesniegti vai iesūtīti konkursa Nolikuma 3.2.punktā noteiktajā termiņā.

4.2. Konkurss notiek vismaz 2 ( divās) kārtās:

 4.2.1.Pirmajā kārtā konkursa komisija novērtē pretendentu atbilstību konkursa izvirzītajām prasībām atbilstoši iesniegtajiem dokumentiem (Nolikuma 3.3.punkts);

4.2.2.Mēneša laikā pēc pieteikšanās termiņa beigām komisija uzaicina piedalīties konkursa otrajā kārtā tos pretendentus, kuru iesniegtie dokumenti atbilst konkursa izvirzītajām prasībām un uz kuriem neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

 4.2.3.Otrajā kārtā ar katru pretendentu tiek veikta darba intervija.

Intervijā tiek vērtēts:

* pretendenta spējas sniegt kompetentas atbildes uz amata pienākumu pildīšanai atbilstošiem jautājumiem,
* zināšanas un prasmes skolvadībā,
* erudīcija, kompetence, stils,
* saskarsmes spējas, komunikācijas prasmes;
* valsts valodas zināšanas;
* zināšanas svešvalodās (vismaz vienā ES oficiālajā valodā).

4.3. *Pirmajā kārtā* komisija izvērtē šī nolikuma 3.3.punktā sniegto informāciju, vērtējot punktu sistēmā:

|  |  |
| --- | --- |
|  **Izglītība** ( max punktu skaits 6)  |  |
| Augstākā pedagoģiskā izglītība un augstākā izglītība mūzikas vai mākslas nozarē | **6** |
| Augstākā pedagoģiskā izglītība un profesionālā izglītība mūzikas vai mākslas nozarē  | **4** |

|  |  |
| --- | --- |
| **Darba pieredze:** ( max punktu skaits 6)  Pieredze skolas direktora amatā (vismaz 3 gadi)  | **3**  |
| Pieredze citā izglītības vadības jomā (vismaz 3 gadi)  | **2**  |
| Skolotāja darba pieredze ( vismaz 3 gadi)  | **1**  |
| **Papildus izglītība vai cita darba pieredze**, kura tieši attiecas uz vakantā amata pienākumu izpildi  | **līdz 2 punktiem** |
| **Daugavpils novada pašvaldības Naujenes Mūzikas un mākslas skolas** **attīstības redzējums** ( max punktu skaits **8**)  |  |
| Lieliski pārzina un izprot materiālu, tā saturu, pielietojumus un nozīmīgumu. Ir veikta dziļa tēmas izpēte. Teicami atbild uz jautājumiem par tēmu, kā arī tās atsevišķām detaļām. Skaidri atspoguļots īstermiņa un ilgtermiņa redzējums par tēmu. | **8**  |
| Parāda labu vispārēju izpratni par materiālu, labi pārzina tā saturu, pielietojumus un nozīmīgumu. Ir veikta pamatīga tēmas izpēte. Labi atbild uz jautājumiem par tēmu. Atspoguļots īstermiņa vai ilgtermiņa redzējums par tēmu | **6**  |
| Parāda daļēju izpratni par materiālu, pietiekami pārzina tā saturu, pielietojumus un nozīmīgumu. Nav pārāk dziļa izpēte. Daļēji atbild uz jautājumiem par tēmu. Daļēji atspoguļots īstermiņa vai ilgtermiņa redzējums par tēmu. | **3** |
| Parāda sliktu izpratni par materiālu, virspusēji pārzina tā saturu, pielietojumus un nozīmīgumu. Tēma izpētīta virspusēji. Vāji atbild uz jautājumiem par tēmu. Vāji atspoguļots īstermiņa vai ilgtermiņa redzējums par tēmu. | **1** |

**4.3.1. Maksimāli iespējamais punktu skaits pirmajā kārtā - 20 punkti**.

4.4. *Otrajā kārtā* komisija izvērtē pretendenta kompetenci iestādes vadības jomā un izglītības nozares jautājumos, saskarsmes un komunikācijas prasmes pēc šādiem kritērijiem, vērtējot punktu sistēmā:

|  |  |
| --- | --- |
| pretendenta spējas sniegt kompetentas atbildes uz amata pienākumu pildīšanai atbilstošiem jautājumiem  | līdz 8punktiem |
| pretendenta saskarsmes spējas, komunikāciju prasme  | līdz 3punktiem |
| Valsts valodas zināšanas | līdz 3punktiem |
| Zināšanas svešvalodās (vismaz vienā ES oficiālajā valodā) | līdz 2punktiem |

4.4.1. **Maksimāli iespējamais punktu skaits otrajā kārtā – 16 punkti**.

4.5. Komisijas locekļiem *otrās kārtas* (intervijas) laikā ir tiesības pretendentam uzdot jautājumus, kas saistīti ar iepriekšējo pieredzi, zināšanām, problēmsituāciju analīzi, Naujenes Mūzikas un mākslas skolas attīstības redzējuma pamatojumu.

4.6. Komisijas locekļiem ir tiesības uzdot jautājumus pretendentam tā saskarsmes spēju, komunikāciju prasmes un motivācijas novērtēšanai.

4.7. Katrs komisijas loceklis individuāli vērtē katru pretendentu pēc Nolikuma nosacījumiem un ieraksta vērtējumu pretendenta izvērtēšanas lapā un apliecina to ar parakstu.

4.8. Katrā kārtā pretendenta punktu skaitu aprēķina, izrēķinot vidējo vērtējumu no visu komisijas locekļu individuālajiem vērtējumiem. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma summāro punktu skaitu.

4.9. Ja pretendenti saņēmuši vienādu punktu skaitu, komisija organizē papildus atlases kārtu.

4.10. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā (elektroniski) 5 (piecu) darba dienu laikā pēc komisijas lēmuma pieņemšanas.

4.11. Pretendents, kurš uzvarējis amata konkursā, tiek virzīts apstiprināšanai tuvākajā Finanšu un Izglītības, kultūras un sporta jautājumu pastāvīgo komiteju sēdēs, kuru atbalstītā kandidatūra tiek virzīta apstiprināšanai domes sēdē.

4.12. Pēc pozitīva domes lēmuma pieņemšanas, pretendenta kandidatūra tiek saskaņota ar Izglītības un zinātnes ministriju.

4.13. Pēc saskaņošanas ar Izglītības un zinātnes ministriju, pretendents tiek pieņemts darbā ar pārbaudes laiku.

**5. Amata pamatpienākumi, nepieciešamā izglītība un prasmes**

5.1. Amata pamatpienākumi:

5.1.1. Nodrošināt Skolas nolikumā noteikto funkciju, mērķu un uzdevumu izpildi.

5.1.2. Nodrošināt Skolas darbību reglamentējošo normatīvo aktu, iestādes nolikuma, Daugavpils novada domes lēmumu un rīkojumu un Izglītības pārvaldes metodisko ieteikumu ievērošanu.

5.1.3. Nodrošināt Skolas materiālo bāzi, inventāra un citu materiālo un finanšu vērtību uzskaiti, saglabāšanu un drošību; nodrošināt Skolas intelektuālo, finanšu un materiālo līdzekļu efektīvu un racionālu izmantošanu.

5.1.4. Sagatavot un iesniegt Laucesas pagasta pārvaldē Skolas budžeta pieprasījumu, budžeta izdevumu tāmi, plānot un kontrolēt piešķirto līdzekļu racionālu izmantošanu atbilstoši apstiprinātajam Skolas budžetam.

5.1.5. Dokumentēt un analizēt Skolas izglītojošo un saimniecisko darbību, izstrādāt perspektīvās attīstības programmas.

5.1.6. Veikt savlaicīgu un kvalitatīvu statistikas u.c. pārskatu sagatavošanu un iesniegšanu saskaņā ar spēkā esošo normatīvo aktu prasībām un pēc Daugavpils novada domes vai pašvaldības administrācijas pieprasījuma, savlaicīgi un kvalitatīvi sagatavot citus ar profesionālo darbību saistītus dokumentus.

5.1.7. Vadīt Skolas un tās darbinieku darbību, saskaņā ar LR izglītības jomu reglamentējošo normatīvo aktu prasībām, nodrošināt Skolu ar atbilstošas kvalifikācijas pedagogiem.

5.1.8. Veicināt Skolas pedagogu profesionālo izaugsmi un tālākizglītību, nodrošināt pedagogu pašvērtējuma un pašanalīzes procesu Skolā un apstākļus izglītības procesa kvalitatīvai īstenošanai.

5.1.9. Organizēt audzēkņu uzņemšanu Skolā atbilstoši normatīvo aktu un skolas nolikuma nosacījumiem par audzēkņu reģistrēšanu un uzņemšanu.

 5.1.10. Organizēt Skolas amatierkolektīvu darbību.

 5.1.11. Rīkot pasākumus, citas aktivitātes, kas saistītas ar mākslas un mūzikas priekšmetu popularizēšanu un audzēkņu piesaisti.

5.1.12. Pārējie pienākumi pildāmi saskaņā ar LR spēkā esošajiem normatīvajiem un tiesību aktiem, kā arī darba līguma nosacījumiem.

5.2. Amata veikšanai nepieciešamā izglītība un prasmes:

5.2.1. augstākā pedagoģiskā izglītība un izglītība mūzikas vai mākslas nozarē,

5.2.2. valsts valodas zināšanas augstākajā līmenī,

5.2.3. pieredze pedagoģiskajā vai izglītības vadības jomā, vai līdzīga rakstura koordinējošā, konsultatīvajā vai izglītojošā darbā mūzikas un mākslas nozarē, kas nav mazākā par 3 (trim) gadiem,

5.2.4. labas komunikācijas un sadarbības prasmes, psiholoģiskā noturība stresa situācijās,

5.2.5. zināšanas vadības darba organizēšanas metodoloģijā,

5.2.6. zināšanas izglītības satura un attīstības jautājumos, valsts valodas zināšanas augstākajā līmenī;

5.2.7. svešvalodu zināšanas;

5.2.8. pieredze projektu vadīšanā;

5.2.9. IT lietošanas prasmes.

**6. Nobeiguma noteikumi**

6.1. Daugavpils novada pašvaldības Naujenes Mūzikas un mākslas skolas direktora amata konkursa Nolikums sagatavots uz 5 (piecām) lapām. Sludinājums par konkursu tiek ievietots Daugavpils novada pašvaldības interneta vietnē, Daugavpils novada pašvaldības informatīvajā izdevumā „Daugavpils novada vēstis” un Nodarbinātības valsts aģentūras CV un vakanču portālā.

6.2. Pieteikumi tiek secīgi reģistrēti, norādot iesniedzēja vārdu, uzvārdu, iesniegšanas datumu un laiku.

6.3. Iesniegtie dokumenti pretendentam atpakaļ netiek izsniegti, izņemot gadījumu, ja pretendents iesniegto dokumentu izsniegšanu pieprasa ar atsevišķu iesniegumu.

6.4. Domes apstiprinātā kandidāta apliecinošo dokumentu kopijas un Daugavpils novada domes lēmuma kopiju nosūta saskaņošanai uz Izglītības un zinātnes ministriju.

6.5.Atkārtot konkurss tiek izsludināts, ja :

6.5.1. konkursā nav pieteicies neviens pretendents,

6.5.2. saskaņā ar komisijas ierosinājumu neviens no pretendentiem neatbilst izvirzītajām prasībām,

6.5.3. novada dome neatbalsta izvirzītā pretendenta kandidatūru,

6.5.4. Izglītības un zinātnes ministrija nesaskaņo pretendenta kandidatūru.